CELEX: C2005/193/17
Language: fi
Date: 2005-08-06 00:00:00
Title: Asia C-216/05: Euroopan yhteisöjen komission 17.5.2005 Irlantia vastaan nostama kanne

6.8.2005   
            
            
               FI
            
            
               Euroopan unionin virallinen lehti
            
            
               C 193/10
            
         Euroopan yhteisöjen komission 17.5.2005 Irlantia vastaan nostama kanne
   (Asia C-216/05)
   (2005/C 193/17)
   Oikeudenkäyntikieli: englanti
   Euroopan yhteisöjen komissio on nostanut 17.5.2005 Euroopan yhteisöjen tuomioistuimessa kanteen Irlantia vastaan. Kantajan asiamiehenä on Xavier Lewis, prosessiosoite Luxemburgissa.
   Kantaja vaatii, että yhteisöjen tuomioistuin
   
               —
            
            
               toteaa, että Irlanti ei ole noudattanut tiettyjen julkisten ja yksityisten hankkeiden ympäristövaikutusten arvioinnista 27 päivänä kesäkuuta 1985 annetun neuvoston direktiivin 85/337/ETY, (1) sellaisena kuin se on tiettyjen julkisten ja yksityisten hankkeiden ympäristövaikutusten arvioinnista annetun direktiivin 85/337/ETY muuttamisesta 3 päivänä maaliskuuta 1997 annetulla neuvoston direktiivillä 97/11/EY, (2) 6 ja 8 artiklan mukaisia velvoitteitaan, koska yleisön täyden ja todellisen ympäristövaikutusten arviointiin osallistumisen edellytyksenä on aikaisemmin maksettu osallistumismaksu
            
         
               —
            
            
               velvoittaa Irlannin korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Irlannin kaavoituksesta annetussa laissa säädetään, että kaavoitusviranomaiset ja kaavoitusasioiden valituslautakunnat voivat periä yleisöltä osallistumismaksuja huomautusten esittämisestä tai mielipiteen ilmaisemisesta kaavoitusmenettelyissä ja huomautusten esittämisestä kaavoitusta koskevissa valituksissa. Komissio väittää, että tällaisten osallistumismaksujen perimisellä rikotaan direktiiviä 85/337/ETY, sellaisena kuin se on muutettuna direktiivillä 97/11/ETY, koska
   
               —
            
            
               direktiivissä ei ole nimenomaista säännöstä, jossa sallitaan tällaisten maksujen periminen
            
         
               —
            
            
               tällaiset maksut ovat direktiivin systematiikan ja tarkoituksen vastaisia
            
         
               —
            
            
               direktiivin 6 artiklan 2 ja 3 kohdassa ei sallita vapaata tulkintaa, jonka Irlanti pyrkii kyseisille säännöksille antamaan
            
         
               —
            
            
               Irlanti estää yleisöä käyttämästä sille direktiivin 6 artiklan 2 kohdan nojalla kuuluvia oikeuksia.
            
         
      (1)  EYVL L 175, 5.7.1985, s. 40
   
   
      (2)  EYVL L 73, 14.3.1997, s. 5